|  |
| --- |
| **Budapest Főváros VII. Kerület Erzsébetváros Önkormányzata**  **Fidesz-KDNP képviselőcsoport** |

**MÓDOSÍTÓ INDÍTVÁNY**

**Budapest Főváros VII. Kerület Erzsébetváros Önkormányzata** **Képviselő-testületének 2024. november 20-án tartandó rendes ülésének 20. napirendi pontjához**

**Tisztelt Képviselő-testület!**

A Fidesz-KDNP frakció az eredeti javaslatot egy új ponttal javasolja kiegészíteni. A következő pályázati kiírásba javasoljuk beemelni a „társasházak vis major pályázatát”. Ez azt jelentené, hogy azok a társasházak, amelyek önhibájukon kívül kerültek hátrányos műszaki helyzetbe kaphassanak az önkormányzat társasházfelújítási pályázatából forrást arra, hogy a társasház akut műszaki problémáját megoldják. Ilyen eset lehet pl. ha egy társasházi felújítás megkezdése után derül ki, hogy olyan rejtett műszaki probléma van, amelyet az elfogadott költségvetésből nem lehet megoldani és a háznak nincs többlet forrása a munka befejezésére, vagy esetlegesen olyan probléma merül fel, amelynek orvoslása azonnali cselekvést igényel. Ezekben az esetekben a személy és a társasházi és/vagy magánvagyon védelme érdekében javasolt, hogy az önkormányzat a gázszolgáltatásból kizárt társasházak pályázatához hasonlóan gyors, rendkívüli segítséget nyújtson.

Kérjük a tisztelt Képviselő-testületet, hogy az eredeti előterjesztésben szereplő határozati javaslat helyett a módosítással kiegészített határozati javaslatot szíveskedjen támogatni!

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2024. (XI.20.) határozata irányelvek elfogadásáról a társasházi pályázati rendszer átalakítása tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az alábbi irányelveket elfogadja, és a társasházaknak nyújtható felújítási támogatásról szóló 7/2016. (II.18.) önkormányzati rendelet alapján a 2025. évtől elfogadásra kerülő pályázati kiírásokban ezen irányelvek alkalmazandóak:

* **pályázatok benyújtása február 15. és szeptember 30. között lehetséges;**
* **egy társasház 2 munkanemre is pályázhat, melyek közül az egyik lehet a rendeltetés-gátló vagy mindkettő általános típusú;**
* **a pályázható elemek közé bekerül a „kapu-megerősítés/kapuzár-megerősítés”.**
* **a gázszolgáltatásból kizárt házak pályázatánál az önrészbe gázóránként maximum 50.000,- forint le- és felszerelési költség beszámítható;**
* **10 millió forint feletti munka esetén az önkormányzat az általa biztosított támogatás 50 %-át – a sikeres pályázat és a szerződés megkötése után – előlegként a társasház rendelkezésére bocsájtja.**
* **a pályázható elemek közé bekerül a „társasházak vis major pályázata”, amely olyan társasházaknak nyújt segítséget, amelyek önhibájukon kívül kerültek hátrányos helyzetbe.**

**Felelős:** Molnár István alpolgármester

**Határidő:** 2024. november 20.

**Budapest, 2024. november 15.**

**Benedek Zsolt**

**Fidesz-KDNP képviselőcsoport vezetője**

**dr. Kosztolányi Dénes dr. Molnár Dominik Ripka András**

**képviselő képviselő képviselő**